section_heading: Rani život
paragraph_text: Jenkins je rođen u Liberty Cityju (Miami, država Florida) kao najmlađe od četvero djece. Njegov je otac umro kad je imao 12 godina, a još se ranije odvojio od majke koja nije vjerovala da je Jenkins njegov biološki sin. Tijekom djetinjstva Jenkinsa je odgojila druga žena u prenapučenom stanu. Pohađao je srednju školu Northwestern u Miamiju gdje je igrao u lokalnoj ekipi američkog nogometa. Kasnije je studirao i diplomirao na floridskom državnom sveučilištu u Tallahasseeju.